Referat



- fra temamøde i repræsentantskabet

Mødested: Kayerødsgade 43, 9000 Aalborg

Mødetidspunkt: Mandag den 20. marts 2017 kl. 18.00 – 21.00

Referent: Lotte Langer

1. Spisning

 Referat: Tak for dejlig mad til Terndrup Kro. 😊

2. Oplæg ved Torben Bundgård - Chefkonsulent Dansk Idrætsforbund:

 Hvor findes energien? Udvikling af demokrati og frivillighed.

Herunder:

* Udfordringer i det frivillige arbejde
* Hvad kendetegner frivilligt arbejde?
* Hvordan skabes motivation og engagement?
* Hvordan kan vi involvere andre og få opbakning til aktiviteter?
* Rekruttering af nye frivillige
* Hvordan kan vi undgå at ildsjæle brænder ud?

Referat: Torben Bundgård holdt et oplæg om mange aspekter i forbindelse

med frivilligt arbejde, hvor han kom ind på:

* Forskellige typer motivationer
* Struktur; politisk, fagligt og udførende arbejde
* Formelle og uformelle roller; formænd/næstformænd, menige

 bestyrelsesmedlemmer, kasserer og sekretær, webansvarlige og

 arrangører

* Modeller for frivilligt arbejde
* Rekruttering og fastholdelse

En væsentlig pointe i forhold til at skaffe og motivere frivillige var ifølge Torben, at det betaler sig at være konkrete i behovene og sætte roller på, som potentielle frivillige kan relatere sig til.

Præsentationen fra Torbens oplæg bliver sendt ud sammen med referatet og ligger også på Vivaboligs hjemmeside.

Efterfølgende arbejdede deltagerne med forslag til følgende 3 spørgsmål. Besvarelserne er skrevet under hvert spørgsmål.

1. Hvordan omsætter vi dagens input til handling?

Besvarelser:

* Blive bedre til at spørge om hjælp/ideer
* Fortælle at man ikke behøver at være med i bestyrelsen men godt kan være med i udvalg
* Fremtidige mødestrukturer: Bordet rundt afslutning
* Aktion ift. at få nye medlemmer
* Kigge på modellerne – hvor er vores udfordringer? Hvilke typer har vi brug for?
* Kigge på de sidste slides – hvilke giver mening for os at overføre til handling?
* Vi kan starte med os selv
* Indgå i det daglige arbejde – De input der passer til vores organisation
1. Hvordan udvikler vi afdelings-, repræsentantskabs- og andre møder, så de er attraktive?

Besvarelser:

* Ture for afdelingsbestyrelser
* Input fra møder/korte indslag
* Deltage i de forskellige afdelingers beboermøder
* Evaluere ”dette” på næste bestyrelsesmøde > videregive til de andre
* Bruge de sociale medier
* Mindre gentagende information – kortfattethed
* Få folk mere aktive ved bla. at fortælle resultaterne, afstemninger, har folk fået noget ud af mødet?
* Der skal være noget for alle – tilbud til alle aldersgrupper, gode tilbud, eksterne input
* Det er vigtigt at emnerne bliver præsenteret så ”appetitligt” som muligt
1. Hvordan får vi delt dagens viden med alle afdelingsbestyrelser?

Besvarelser:

* Et referat og måske enkelte slides i Kontakten
* Der kan lægges et referat på hjemmesiden under referater af møder
* Gode referater
* Intranet og Beboernet
* Dialog mellem beboere og bestyrelser
* Opslag
* Beboerblad
* Fortæl de vigtigste punkter og brug evt. Torbens hovedpointer
* Drøfte og debattere eventuelle tanker med resten af bestyrelsen
* Bruge de sociale medier
* Evaluere på næste bestyrelsesmøde > videregive til de andre
* Fællesmøder omkring aktiviteter i afdelingen

3. Eventuelt

Referat: Der var ikke noget til punktet.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Pia Hornbæk Lotte Langer

Formand Referent